Hond steeds soek ná kaping | Maroela Media
[Opvolg] Maroela Media het verneem dat Sasha Sondagmiddag veilig opgespoor is. Meer inligting later.
Michelle Barnard, direkteur van die hondewelsynorganisasie Rescue Is The New Black, het Sondag aan Maroela Media gesê Sasha is onlangs in die Montana-voorstad opgemerk.
“Baie mense is uit na die omgewing om na haar te soek. Ons hoop sy word gevind voor die storm ons tref,” het Barnard gesê.
Maroela Media het Saterdag berig ŉ R10 000-beloning word uitgeloof om Sasha op te spoor nadat haar 59-jarige eienaar se voertuig omstreeks 14:00 by haar huis in Rondebosch in die oprit na haar huis gekaap is. Die familie het versoek dat die slagoffer se naam nie bekend gemaak word nie.
“Die vrou het vir Sasha en haar ander hond in haar voertuig gelaai en was in die oprit van haar huis toe ŉ man die voertuig gekaap het,” het Barnard gesê.
“Die polisie het sowat tien minute later die voertuig en verdagte by die aansluitings van Robert Subukweweg en Valhallarylaan in Valhallapark aangekeer en hom in hegtenis geneem. Dit is toe dat Sasha uit die voertuig gespring en weggehardloop het. Die ander hond het in die motor bly sit en is veilig.”
Barnard het gesê ŉ familielid van die slagoffer het aanvanklik R1 000 as beloning uitgeloof vir enigiemand wat Sasha opspoor. Lede van die publiek en ander skenkers het egter vinnig hul harte en beursies oopgemaak sedert hulle van die voorval gehoor het en daar is nou genoeg geld vir ŉ R10 000-beloning.
Enigiemand wat Sasha opmerk, word versoek om Barnard by 076 186 5079 te bel.
Honde is betroubaar. Jy nogi hond gehad het ni weet jy nix van dai liefde. Indien jy ni 100persent commit is tot jou hond muni een aanhou. My hart behoort aan honde. Te veel idiote in mensdom.
Esta venter · 5 maande gelede
Ek hoop uit my hart dat sasha gevind sal word. Asb soek die honnekind, ek sou ook maar sit in Standerton.
Hoop sy word gevind . Aag my hart gaan uit na Sasha
Halleluja…SASHA IS GEVIND…en VEILIG…kyk bo aan hierdie berig…meer besonderhede sal later volg aldus Maroela Media!
Dankie vir al die mense wat gehelp soek het, dis waarlik n wonderwerk…ek wag al die hele naweek dat Sasha gevind moet word. Kan nou die week positief begin my gebed is verhoor!!